KIA Hpyen Hpung Ni Hpe Myen Hpyen Hpung Ni Dingyang Htim Gasat Nga
KIA Dap Nawng Daju, Masat (252) Dap Nawng Dap Dung Ginra hta October (5) ya jahpawt hkying (9:00)Am ten daram kaw nna Myen Hpyen Hpung ni Gidon Post maga de sinat kaba matut manoi gap bun ai lam na chye lu ai.
October (4) ya jahpawt manap hkying (3:30) aten daram hta mung Katsu hte Nhkram mayan kaw nga ai Myen hpyen hpung ni KIA Gidon Post maga de (810 MM gap bun ai lam galaw ai sha n-ga KIA Masat (5) Dap Ba, Masat (3) Dap Dung makawp maga ginra Lai Hpawng Bum maga de mung jahpawt manap hkying (4:20)am aten kaw nna Myen hpyen hpung ni Sinat kaji kaba ni hte gap ai lam na chye lu ai.
Kachin Sub-State KIA Masat (6) Dap Ba, Masat (2) Dap Dung Makawp maga ginra Daknai maga kaw nna lung wa ai Myen Hpyen Dap Dap Nu (99) kata na hpyen hpung ni October (4) ya shana daw hkying (5:00)Pm aten daram hta Zai Nye Bum de htu shadut lung wa ai majaw KIA Masat (2) Dap Dung na myu tsaw hpyen hpung ni hte gasat gala majan byin ai lam chye lu ai.
KIA Masat (2) Dap Dung gingra hta October (4) ya shani Myen Hpyen Dap Dap Nu (99) kata na hpyen hpung ni Kawng Sa Bum de laknak kaba gap bun nhtawm htu shadut lung wa ai majaw KIA hpyen hpung ni hte numdaw (2) lang gasat poi byin ai sha n-ga dai shani hkying (3:30)pm aten daram hta Myen Hpyen Dap ni Mi-35 gasat gala helicopter (2) hte mung sa htim gap ai lam na chye lu ai.
kac_Latn kac_Latn kac_Latn kac_Latn kac_Latn